Ձայնադարանի ֆոնդի պարունակության ընդհանուր ծավալը ներկայացնում են 755 տուփ մագնիտոֆոնային ձայներիզները: Դրանցից 660 տուփը` շուրջ 12.981 նմուշ, ամփոփում են գիտարշավային ձայնագրություններ` նվագարանային երաժշտություն, երգեր, նաև բանահյուսական և ազգագրական նյութեր: 95 տուփերում ամփոփված են պրոֆեսիոնալ կատարողների` Կոմիտասի, Արմենակ Շահմուրադյանի, Շարա Տալյանի, Վահան Տեր-Առաքելյանի, ինչպես նաև Մուշեղ Աղայանի և Ռուբեն Թերլեմեզյանի կողմից ժողովրդական, աշուղական և կոմպոզիտորական ստեղծագործությունների կատարումներ` շուրջ 1.150 նմուշ: Ա.Քոչարյանի հավաքածուի աշուղական երգերը ձայնագրվել են նաև աշուղների` գուսան Շահենի, Ջիվանու, Շերամի, Հավասու և այլոց կատարմամբ: